Rusijos nacionaliniai parkai
2015 m. Rusijoje buvo 49 nacionaliniai parkai, kurių bendras plotas užėmė 21,29 mln. ha (be jūrinių akvatorijų – 14,2 mln.). Tai sudarė 0,89 % šalies ploto. 2016–2018 m. parkų skaičius padidėjo iki 55. Dabartinės Rusijos teritorijoje seniausi nacionaliniai parkai įsteigti 1983 m. – Sočio ir Briedžių Salos. Nuo 1991 m. parkų skaičius ėmė nuolat augti. Rusijoje nacionaliniai parkai yra Federalinės miškų ūkio agentūros žinioje.